Anesti Kapllani është jurist me përvojë të konsoliduar në administratën publike dhe në sistemin e drejtësisë penale. 
Aktualisht ushtron detyrën e Zëvendës Drejtorit të Përgjithshëm të Burgjeve, ndërsa më parë ka mbajtur pozicione drejtuese në Drejtorinë e Përgjithshme të Shërbimit të Provës, ku ka shërbyer si Drejtor i Drejtorisë së Inspektimit dhe Shërbimeve Komunitare, si dhe Drejtor i Përgjithshëm i komanduar.
Karriera e tij profesionale përfshin gjithashtu eksperiencë pranë Zyrës Vendore të Shërbimit të Provës Tiranë dhe si trajner pranë Shkollës Shqiptare të Administratës Publike. 
Z. Kapllani zotëron formim të lartë akademik në fushën juridike, duke përfunduar studimet Bachelor në Drejtësi, Master Profesional në të Drejtë Civile dhe Master Shkencor në të Drejtë Publike pranë Fakultetit të Drejtësisë, Universiteti i Tiranës.
Ai ka ndjekur një sërë trajnimesh profesionale në fushën e administratës publike, drejtësisë restauruese dhe ndërmjetësimi për të miturit, procedurave administrative dhe parandalimit të ekstremizmit, si dhe është i pajisur me licencën e avokatit. 

